**Οδοιπορικό στο Παλέρμο**

**Κυριακή 20 Νοεμβρίου 2016**

Ξεκινήσαμε από την Καλαμάτα γύρω στις 12:30. Φτάσαμε στην Αθήνα και ύστερα φύγαμε για Ρώμη. Μετά από αυτό, πέρασε ένας αεροσυνοδός και μας μοίρασε φαγητό. Όταν φτάσαμε Ρώμη, και αμέσως φύγαμε για Παλέρμο. Ύστερα, με ένα ταξί πήγαμε στον χώρο από τον οποίο θα μας έπαιρναν οι γονείς των Ιταλών.

**Δευτέρα 21 Νοεμβρίου 2016**

Ξυπνήσαμε πρωί, πήγαμε στο σχολείο και περιμέναμε. Έπειτα κατευθυνθήκαμε προς το Κάστρο των Νορμανδών, το οποίο έχει γίνει μουσείο και φιλοξενεί πίνακες και διάφορα άλλα παλαιά διακοσμητικά. Αργότερα, πήγαμε να φάμε και να γιορτάσουμε το πάρτι της Ρουμπίνης. Τέλος, πήγαμε στο μουσείο μαριονέτας και παρακολουθήσαμε ένα έργο με μαριονέτες.

**Τρίτη 22 Νοεμβρίου 2016**

Πήγαμε στο σχολείο, κάναμε μια ώρα μάθημα και μετά ακούσαμε ένα τραγούδι από τους Ιταλούς. Μετά χορέψαμε μοντέρνους χορούς. Έπειτα ζωγραφίσαμε έναν τοίχο

**Τετάρτη 23 Νοεμβρίου 2016**

Αρχικά, πήγαμε σχολείο και φύγαμε αμέσως για Μότσια (ένα νησί απέναντι από τη Σικελία). Στο λεωφορείο, αλλά και στο καράβι που πήραμε αργότερα δεν φάγαμε τίποτα. Στο νησί, το οποίο επισκεφτήκαμε, υπήρχε ένα μουσείο και εστιατόριο, με του οποίου τον ιδιοκτήτη γίναμε κατευθείαν φίλοι. Μετά μας έδειξαν τον υποτιθέμενο μεγαλύτερο αρχαίο ναό της Μεσογείου. Τέλος, ξαναπήγαμε Σικελία, φάγαμε, κάναμε άλλη μια εκδρομούλα και γυρίσαμε στο σχολείο.

**Πέμπτη 24 Νοεμβρίου 2016**

Την Πέμπτη κάναμε προετοιμασίες γιατί θα γινόταν η «βραδιά Erasmus». Στην αρχή κάναμε μια αρκετά καλή πρόβα, αν και δύο από μας (εγώ κι ο Γιαμπουλάκης) είχαμε δυστυχώς ξεχάσει να φέρουμε τα ρούχα με τα οποία θα χορεύαμε. Παρ’ όλ’ αυτά, όπως μας είπε η κ. Σκλήκα τα είχαμε πάει πολύ καλά.

**Παρασκευή 25 Νοεμβρίου 2016**

Την Παρασκευή κάναμε ένα φιλικό τουρνουά βόλεϊ, στο οποίο κάθε χώρα είχε τη δική της ομάδα. Στην αρχή η Ελλάδα έπαιξε με τη Βουλγαρία. Χάναμε 23-12. Τότε πήρα έναν πόντο (23-13) και ετοιμάστηκα να σερβίρω. Πήρα 10 άσσους και οι Έλληνες έτρεξαν να με αγκαλιάσουν, με το σκορ να είναι 23-23. Έπειτα πήρα και άλλους δύο άσσους (23-25) και όλοι οι ελληνόφωνοι (Έλληνες, Κύπριοι), ακόμα και μερικοί Ιταλοί με αγκάλιασαν και με συνεχάρηκαν. Ο επόμενός μας αγώνας ήταν ενάντια στην Κύπρο, από την οποία χάσαμε (αλλά δε με πείραζε, αφού Έλληνες ήμασταν κι εμείς, «Έλληνες» ήταν κι αυτοί). Ύστερα, η Κύπρος έχασε από τη Γαλλία, ενώ εμείς την κερδίσαμε. Έτσι ήμασταν στην πρώτη θέση μαζί με Κύπρο και Γαλλία. Αργότερα πήγαμε να φάμε και αποχαιρετήσαμε τα Γαλλάκια. Τέλος, εγώ γύρισα στην οικογένεια που με φιλοξενούσε και βγήκα το βράδυ με Έλληνες, Κύπριους και Ιταλούς.